Након успешне обуке Витман је поново упућен на Источни фронт у чину СС-Унтерштурмфирера као командир тенка Панцер III. У 1943. године завршио је преобуку за нови немачки тешки тенк Тигар, таман на време да учествује у Курској бици (Операција Цитадела) у којој је командовао тенковским водом. 1943. године је била веома успешна за Витмана и његову посаду па је 14. јануара 1944. године одликован Витешким крстом за заслуге на бојном пољу, односно за уништење 66 совјетских тенкова. Само две недеље касније, када је одликован храстовим лишћем уз Витешки крст, број совјетских тенкова које је уништио попео се на 88.